Vier dood, 11 beseer toe taxi rolFoto: ER24 Vier mense is dood en 11 ander beseer toe die taxi waarmee hulle gereis het, gerol het. Annine Siddall, woordvoerder van ER24, het gesê die voorval het Saterdagaand sowat 10 km buite Kathu in die Noord-Kaap op die N14 plaasgevind. Volgens haar het paramedici van ER24 omstreeks 17:30 by die toneel opgedaag en verskeie mense aangetref wat tydens die voorval uit die taxi geslinger is. “Vier volwassenes is deur ander nooddienste op die toneel dood verklaar. Een kritiek beseerde is deur ER24 na die Kuruman-hospitaal gehaas. Twee ander insittendes wat matige beserings opgedoen het, is deur ander nooddienste na die hospitaal vervoer,” het Siddall gesê. Die omstandighede rakende die voorval is nog nie bekend nie. Die polisie ondersoek die voorval.